text: Smugler fik straksdom
  19 maj 2015 kl. 18.06
  Menneskesmugler må ikke komme ind i Danmark de næste seks år.
  En 46-årig mand fra Holland fik tirsdag en straksdom for menneskesmugling ved retten i Sønderborg.
  Det var i en kontrol på motorvejen, den 46-årige mand fra Holland blev stoppet. I bilen havde han tre somaliske mænd, som han nu er dømt for at ville have smuglet ulovligt ind i Danmark.
  Det fik han 40 dages fængsel for, hvorefter han skal forlade Danmark og tidligst må komme ind igen om seks år.
  